A 2004 óta megrendezett elődöntőkből először 2007-ben tudtak kvalifikálni a döntőbe, ahol 15. helyen végeztek. A következő három évben ismét nem sikerült döntőbe jutniuk, 2008-ban 11., a következő két évben pedig 16.-ak lettek. 2011-ben újra döntőbe jutottak, ahol végül 13. helyen zárták a versenyt. 2012-ben az elődöntőből nem jutottak tovább, utolsó előttiek lettek, a következő évben pedig utolsók. 2014-ben és 2015-ben is továbbjutottak, előbbinél 25., utóbbinál 14. helyen zártak. 2016-ban viszont ismét nem sikerült az országnak továbbjutnia, 14.-ek lettek az elődöntőben. 2017-ben ismét Omar Naber képviselte az országot, csak úgy, mint 2005-ben. A két részvétele során egyszer sem sikerült továbbjutnia, 2005-ben 12., 2017-ben utolsó előtti lett az elődöntőjében. 2018-ban ismét ott voltak a döntőben, végül 22. helyen zártak. 2019-ben újra 15.-ek lettek a döntőben.